kardosdrur/scandi-wiki huggingface dataset:
Grimså

Grimså (dansk) eller Grimsau (tysk) er et vandløb i det nordøstlige Angel i Sydslesvig i den nordtyske delstat Slesvig-Holsten. 

Åen udspringer ved Ulvegrav (Ulegaff) / Grisgaard (Griesgaard) øst for Eskeris og munder efter 13 km nord for Kappel ud i Slien. Den snoede å passerer Skorrehøj (Schorrehy), Skørdrup (Schörderup), Stoltebøl, Fuglsang og Studebøl inden den ved Grimsnæs munder ud i Slien. Den nederste del omtales også for Grimsnæs Å. Åen har tilløb Ørsbjerg Grav, Sandbæk (Møllebæk) og et lille tilløb fra Drølt Skov, som munder ved Tækkerhuset ind i åen. Grimsåen danner på en strækning grænsen mellem Stoltebøl og Ravnholt kommuner.

Grimså (Grimsaa) er første gang nævnt 1844. Forleddet i nærliggende Grimsnæs er personnavnet Grim, afledt af det oldnordiske ord grima, som direkte oversat betyder maske, delvis brugt for skibets dragehoved. Den i 1886 byggede træbro over åen ved Grimsnæs blev i 1924 erstattet af en betonbro. Med etableringen af nordvejen (forbundsvejen B 199) mellem Kappel og Flensborg kom der en dæmning til.

Eksterne henvisninger

Noter 

Vandløb i Sydslesvig
Kappel
Krisbyå

Krisbyå (sjælden Krisebyå, på tysk Kriesebyau, også Bornbæk≈Bjørnbæk, på tysk Bornbek) er et vandløb på halvøen Svansø i det østlige Sydslesvig i den nordtyske delstat Slesvig-Holsten. Àen har sit udspring i afløbet fra Søby Sø og passerer på en strækning på 10,8 km Holstoft, Boholm, Grønlund, Simmert og Bosby, før den munder ved Krisbyå og Stubbe ud i Slien. Åen strækker sig over både Siseby og Risby Sogne og løber gennem tre kommuner på Svansø (Holttorp, Tumby og Risby).  Vandet fra Krisby Å har tidligere givet kraft til to vandmøller i Stubbe og Krisbyå. 

I 2005 blev der fundet døde fisk i åen, måske grundet udledning af affaldsstoffer. Imidlertid er der foretaget undersøgelser over fiskebestanden i åen, hvor der er fundet gode forhold for ørreder.

Åen har fået navn efter Krisby gods i Risby Sogn. Forleddet i Bornbæk er muldigvis glda. Biorn, fortysket til Born (oprindeligt altså Bjørnbæk). Samme forled foreligger i bebyggelsesnavnet Borntved i samme sogn, dog uden totpografisk forbindelse med Bornbæk. Forleddet kunde måske også være ty. born (→ kilde), der kendes også fra dansk i sammensætningerne med  borne karse (brøndkarse).

Eksterne hevisninger

Noter 

Vandløb i Sydslesvig
Slien
Svans
Martin Helme

Martin Helme (født d. 24. april 1976) er en estisk politiker, som siden 2020 har været formand for Estlands Konservative Folkeparti (EKRE). Helme var finansminister mellem 2019-2021.

Martin Helme er søn af Mart Helme, som er den tidligere formand for EKRE.

Politiske holdninger 
Helme er højreorienteret, og hans politik handler hovedsageligt om modstand til EU og til indvandring.

Helme trak meget opmærksomhed i 2013, da han i en debat om vold og integrations problemer i Sverige, sagde at Estlands indvandringspolitik burde være defineret med sloganet: "Hvis du er sort, så skal du tilbage". Han sagde også, at hvis man tillod mere indvandring til Estland, så ville Estland ende ligesom Sverige, England og Frankrig, og at der ville være "plyndring og voldtægt".

Helme er også modstander af homovielser, og sagde i et interview at homoseksuelle burde "tage til Sverige"

Helme er som nævnt EU-modstander, og har sammenlignet EU med Sovjetunion flere gange.

Kilder 

Personer fra Tallinn
Politikere fra Estland
Forsvundet til Halloween

Forsvundet til Halloween er en dansk eventyr familie spillefilm fra 2021 instrueret af Philip Th. Pedersen, skrevet af Pelle Møller. Filmen er den første danske halloween film nogensinde. Filmen var nomineret til Robert-pris for årets børne- og ungdomsfilm i 2022.

Handling 
Filmen handler om et søskendepar, hvis Halloween-fejring bliver anderledes end nogensinde før. Søskendeparret Asger og Petra har for nylig mistet deres far, og det er nu første halloween uden ham. Samtidig er Asger og deres nabo Esther gledet fra hinanden og har mistet deres gamle venskab, og der er nu lagt op til en lidt anspændt aften. Men da Petra pludselig forsvinder sporløst, må Asger og Esther stå sammen om at finde den forsvundne lillesøster. De tager ud i den skøre halloween-aften, og i deres søgen efter Petra støder de på drengen Svend, udklædte zombier, tricktyve og alverdens udfordringer, inden de ender foran det uhyggelige hus, hvor den onde heks bor. Mon det lykkes dem at finde Petra, inden forældrene opdager, at hun er væk?

Medvirkende 

 Jakob Fauerby som Tyv
 Lise Baastrup som Mary
 Simon Sears som Vikar
 Marijana Jankovic som Tina Lindqvist
 Sami Darr som John
 Hannah Glem Zeuthen som Petra Lindqvist
 Storm Exner Fjæstad som Asger Lindqvist
 Katinka Evers-Jahnsen som Esther
 Max Kaysen Høyrup som Svend

Kilder

Eksternehenvisninger

Spillefilm fra Danmark
Danske film fra 2021
Dansksprogede film
Halloween film
Dansksprogede film
Ladon (flod)

Ladon (oldgræsk og Katharevousa: , Ládōn; Demotisk græsk: , Ládōnas) er en flod på Peloponnes halvøen i Grækenland. Den optræder i græsk mytologi. Det er en biflod til floden Alfeios, som munder ud i Det Joniske Hav. Den er 70 kilometer lang.

Flodens løb 
Ladon har sit udspring på den vestlige skråning af Aroania-bjerget, nær landsbyen  Kleitoria i den regionale enhed, Achaea. Den løber mod syd, modtager sin venstre biflod Aroanios, løber langs Kleitoria og drejer mod sydvest nær den arkadiske grænse. Den flyder gennem den kunstige Ladonsø og drejer mod syd igen nær Dimitra. Den løber ud i Alfeios 3 km sydøst for landsbyen Tripotamia.

Mytologi 

Floden var blandt dem, som Hesiod nævnte i Theogonien; de var "alle sønner af Oceanus og dronning Tethys"  for ifølge det billede af verdenshydrografi, der var almindeligt for de gamle, kom det ferske vand, der vældede op i kilderne fra underverdenens huler og bassiner, og var forbundet med saltet hav. Regn befrugtede afgrøder, men følelsen af, at dens afstrømning fyldte floderne, fandtes ikke i det græske mytiske billede.

Floder blev personificeret og blev tilskrevet at gøre kur til nymfer og menneskepiger og at avle børn. En datter, nymfen Metope, blev gift med floden Asopus.

Floder har rensende effekt i græsk mytologi. Da Poseidon angreb Demeter, skyllede hun fornærmelsen væk i vandet i Ladonfloden.

Kilder og henvisninger 
 

Steder i græsk mytologi
Floder i Grækenland
Peloponnes
Lone Kørnøv

Lone Kørnøv (født 29. oktober 1969) er professor ved Institut for Planlægning, Aalborg Universitet. Hendes forskningsområde er miljøvurdering, bæredygtighed og Sustainable Development Goals (SDG'er), planlægning og beslutningsprocesser, stakeholder-engagement, samt digitalisering af beslutningsstøtte.

Herudover er hun engageret i kapacitetsopbygning nationalt og internationalt, og er blandt i front for den danske efteruddannelse indenfor miljøvurdering af projekter.

Uddannelse og karriere 
Lone Kørnøv er uddannet civilingeniør i miljøplanlægning (1995) og har en Ph.d. i strategisk miljøvurdering og beslutningsprocesser (2000) fra Aalborg Universitet.

Tidligere har hun arbejdet som seniorprojektleder i COWI A/S (2008-2009) og drevet sin egen rådgivningsvirksomhed indenfor miljøvurdering (2000-2008). I dag er hun, foruden at være professor, direktør for Collabora ApS.

På Aalborg Universitet er hun leder af Det Danske Center for Miljøvurdering (DCEA), som arbejder tæt sammen med erhvervslivet, myndigheder og private rådgivningsfirmaer for at bygge bro mellem forskning og praksis.

Kørnøv er endvidere optaget af samspillet mellem kunst og videnskab for at skabe en bæredygtig udvikling. I 2017 var hun f.eks., i samarbejde med den danske kunster Pelle Brage, med til at lave en udstilling på museet Kunsten i Aalborg. Udstillingen var en kuglebane, som skulle give børn forståelse for bæredygtighed og forbruget af klodens ressourcer.

Hædersbevisninger 

 IAIA Individual Award for Sustained and Significant Contribution to Environmental Assessment (2016)
 Medlem af Akademiet for de Tekniske Videnskaber (2017-)
 Member of Reference group for Horizon Europe, Danish Agency for Science and Higher Education (2020-)

Referencer 

Professorer fra Aalborg Universitet
Kun en Spillemand

Kun en Spillemand er en roman af H.C. Andersen udgivet i 1837.
Romanen fortæller om Christian og Naomi, den ene fra fattige kår og med kunstnerambitionen, den anden jødisk og som får et priviligeret liv.

Søren Kierkegaards første bog Af en endnu Levendes Papirer fra 1838 er en længere anmeldelse og essay over Kun en Spillemand.

H.C. Andersen
Litteratur i 1837
Hákon Arnar Haraldsson

Hákon Arnar Haraldsson (født 10. april 2003) er en islandsk professionel fodboldspiller, der spiller for den franske Ligue 1-klub LOSC Lille og det islandske landshold. Han har i perioden 2021-23 spillet for den danske superligaklub F.C. København som midtbanespiller og angriber.

Klubkarriere 
IA
Hákon Haraldsson spillede som ungdomsspiller for den islandske klub ÍA. Han fik seniordebut som 15-årig den 26. februar 2019 i en 6–0 sejr i den islandske pokalturnering over Stjarnan.

F.C. København
I juni 2019 skiftede Hákon Haraldsson til F.C. Københavns akademi. Den 21. maj 2021 blev det offentliggjort, at han havde skrevet en ny kontrakt med FCK løbende til juni 2026. Han fik sin seniordebut for FCK den 29. juli 2021 i en 5–0 sejr i kvalifikationsturneringen til UEFA Europa Conference League over Torpedo-BelAZ Zhodino. Han debuterede i FCK's startopstilling den 1. november 2021, hvor han scorede målet til 2-0 i 3-0 sejren over Vejle BK.

Den 20. marts 2023 blev det offentliggjort, at Haraldsson havde forlænget kontrakten med FCK indtil sommeren 2027.

LOSC Lille
Den 17. juli 2023 blev det offentliggjort, at FCK havde solgt Haraldsson for et ikke nærmere angivet beløb. I den franske og danske sportspresse var transfersummen oplyst at være 12 mio. € plus bonusser for yderligere 5 mio. €. Haraldssons kontrakt med Lille løber til 2028.

Landsholdskarriere 
Hákon Haraldsson har spillet en række kampe for de islandske ungdomslandshold. Han fik debut for det islandske U/21-landshold som 17-årig.

Haraldsson fik debut for det Islandske A-landshold som 19-årig, da han den 2. juni 2022 var i startopstillingen i en landskamp mod .

Privatliv 
Hákon Haraldssons forældre Haraldur Ingólfsson og Jónína Víglundsdóttir er begge tidligere islandske landsholdsspillere. Broren Tryggvi Hrafn Haraldsson er også professionel fodboldsspiller.

Referencer

Eksterne henvisninger 

Fodboldspillere fra Island
Fodboldspillere fra FC København
Fodboldspillere fra Lille OSC
Kokseby slot

Kokseby slot eller Koxeby slot var et slot, der lå ved Store Damme på det vestlige Møn. Anlægget er i dag fuldstændigt forsvundet, og det eneste levn er Kokseby Slotsvej i Kokseby. Der er fundet rester af murværk på en mark nær Kokseby Mølle.

En lokal pastor ved navn Paludan skrev i begyndelsen af 1800-tallet værket Mønshistorie, beskrivelse over Møn 1822-24, hvori det beskrives at Grethe Rebers skulle have beboet slottet, som "ved trolddom" havde samlet sig stor rigdom og derfor blev brændt ned. Slottet er også omtalt i retsdokumenter fra 1462 i København.

Se også 
 Borge og slotte i Danmark

Referencer 

Møn
Forsvundne bygninger, konstruktioner og anlæg i Danmark
Wikibase

Wikibase er software til at skabe en semantisk wiki. 
Wikibase blev skabt til Wikidata, der er den primære instans for Wikibase.
Wikibase baserer sig på MediaWiki, der er softwaren Wikipedia kører på, og Wikibase er open source som frit kan installeres og bruges i sammenhænge ud over Wikidata.

Data i en Wikibase-instans kan konverteres til et koblet data-format der kan sættes op i en grafdatabase med mulighed for adgang via SPARQL-databasesproget.

Ud over Wikidata så er Wikibase benyttet i for eksempel bibliotekssammenhænge
og til humanistisk informatik-datasæt. 

Wikibase bliver primært udviklet af Wikimedia Deutschland, den tyske støtteforening for Wikipedia og andre wiki projekter.

Henvisninger  

Wikimedia
Fri software
One Night in Bangkok

"One Night in Bangkok" er en sang fra konceptalbummet og den efterfølgende musical Chess af Tim Rice, Benny Andersson og Björn Ulvaeus fra 1984. Den britiske sanger og skuespiller Murray Head rapper versene, mens omkvædet bliver sunget af den svenske sanger, sangskriver og producer Anders Glenmark.

Nummeret toppede hitlisterne i mange lande, inklusive Sydafrika, Vesttyskland, Schweiz, Danmark og Australien. Den toppede som nummer 3 i både Canada og USA i maj 1985, og som nummer 12 på den britiske hitliste.

Sangen er siden blev indspillet i en række coverversioner af bl.a. Robey, C21 og Vinylshakerz.

Spor 
7" single
 "One Night in Bangkok" – 3:54
 "Merano" by The London Symphony Orchestra & The Ambrosian Singers – 7:08

12" maxi
 "One Night in Bangkok" – 5:38
 "Merano" by The London Symphony Orchestra & The Ambrosian Singers – 7:08

Hitlister

Ugentlige hitlister

Års-hitlister

Robeys version 

Allerede mens Heads udgave af "One Night in Bangkok" var begyndt at komme ind på Billboard Hot 100, så indspillede den canadiske skuespiller og sanger Robey sangen, og fik den på hitlisten i sin egen version. Den tilbragte tre uger på den amerikanske singlehitliste i marts 1985 toppede som nummer 77. Robey's version fared even better on the Billboard Hot Dance Club Play chart, peaking at No. 5.

Hitlister

C21's version 

Det danske boyband C21 udgav deres version af "One Night in Bangkok" i 2003, som den fjerde og sidste single fra deres selvbetitlede debutalbum. Den toppede som nummer 11 på Tracklisten.

Vinylshakerz' version 

Den tyske gruppe Vinylshakerz udgav et remix af sangen i 2005, som førstesingle fra deres debutalbum Very Superior. Den blev et hit i flere europæiske lande, og kom på hitlisterne i Østrig, Belgien, Finland, Holland, Schweiz og yskalnd.

Hitlister

Referencer 

Sange fra 1984
Singler fra 1984
Singler fra 1985
Singler fra 2003
Singler fra 2005
C21
Llíria

Llíria er en spansk by i provinsen Valencia i det østlige Spanien med et indbyggertal på 22.972.  

Den 30. oktober 2019, blev Llíria kåret som Creative City i kategorien Musik af UNESCO.

Der tales både spansk og valenciansk i byen; dog er antallet, der taler valenciansk i deres hjem, støt faldende, efterhånden som byen langsomt absorberes i den spansktalende bydel Valencia.

Referencer

Eksterne henvisninger 

Byer i Valencia-regionen
Granollers

Granollers er en spansk by i provinsen Catalonien i det nordøstlige Spanien med et indbyggertal på .  

Granollers danner et byområde med Canovelles, Les Franqueses del Vallès og kvarteret La Torreta i La Roca del Vallès. Byen er delt af Congost-floden, en biflod til Besòs-floden. Det anses for at være beliggende i den anden krone af Barcelonas hovedstadsområde. Det er omkring 25 km nordøst for centrum af Barcelona.

Byen er hjemsted for det mangeårige og succesrige håndboldklub BM Granollers. Klubben vandt den bedste spanske håndboldrække, Liga ASOBAL, 10 gange fra slutningen af 1950'erne til midt 1970'erne.

Referencer

Eksterne henvisninger 
 Officla hjemmeside

Byer i Catalonien
Torrevieja

Torrevieja er en spansk by i provinsen Valencia i det østlige Spanien med et indbyggertal på .

Torrevieja ligger omkring 50 kilometer syd for storbyen Alicante, på den spanske østkyst og havde en befolkning på 90.097 ved folketællingen i 2011. Torrevieja var oprindeligt en saltmine- og fiskerlandsby, da den ligger mellem havet og to store saltsøer (Las Salinas, en pink sø).

I 1800-tallet, blev saltet hovedsageligt fragtet fra byen med svenske og hollandske skibe. På det tidspunkt var der kun begrænset efterspørgsel fra andre regioner i Spanien, hovedsageligt Galicien og i mindre grad Valencia. Ved begyndelsen af det 20. århundrede blev en fjerdedel af alt saltet, der blev høstet fra lagunen i Torrevieja, solgt i selve Spanien, og resten blev eksporteret til udenlandske markeder. I dag er det stadig en vigtig industri i Torrevieja og en stor arbejdsgiver.

Referencer

Eksterne henvisninger 

Byer i Valencia-regionen
Palacio de los Deportes de Torrevieja

Palacio de los Deportes de Torrevieja er en indendørs sportsarena i Torrevieja, Valencia-regionen, med plads til ca. 4.500 tilskuere til håndboldkampe. Arenaen er hjemmebane for det spanske håndboldhold CB Torrevieja.

Arenaen vil blive benyttet til VM i kvindehåndbold 2021, hvor to grupper fra den indledende runde ved mesterskabet spilles i arenaen.

Referencer

Eksterne henvisninger 
 

Idrætsanlæg i Spanien
Multiarenaer
Valencia
Heaven on Earth

Heaven on Earth kan referere til flere artikler:

Film, tv og teater 
 Heaven on Earth (amerikansk film fra 1927), film med Conrad Nagel
 Heaven on Earth (tysk film fra 1927), en komedie instrueret af Alfred Schirokauer og Reinhold Schünzel 
 Heaven on Earth (film fra 1931), en film baseret på romanen Mississippi (1929) af Ben Lucien Burman
 Heaven on Earth (film fra 1935), en østrigsk film
 Heaven on Earth (musical), Broadway musical fra 1948 af Jay Gorney
 Heaven on Earth (film fra 1960), en italiensk film
 Heaven on Earth (film fra 1987), et britisk tv-drama af Margaret Atwood
 Heaven on Earth (skuespil), et skuespil fra 1989 af Robert Schenkkan
 Heaven on Earth: The Rise and Fall of Socialism, en dokumentar fra 2005 af PBS
 Heaven on Earth (film fra 2008), en canadisk film af Deepa Mehta

Musik 
 "Heaven on Earth", en sang af George and Ira Gershwin fra musicalen Oh, Kay! (1926)
 "Heaven on Earth", en sang fra 1956 af The Platters
 Heaven on Earth (Larry Young album), 1968
 Heaven on Earth (duo), en engelsk duo bestående af mand og kone dannet i 1983
 "Heaven on Earth", en sang fra 1986 Keith LeBlancs album Major Malfunction
 Heaven on Earth (Belinda Carlisle album), 1987
 "Heaven Is a Place on Earth", en single fra 1987 fra ovennævnte album
 Heaven on Earth (James Carter album), 2009
 "Heaven on Earth", en sang fra 2007 fra Britney Spears album Blackout
 "Heaven on Earth (The Things We've Got to Do)", en sang fra 2010 fra Alphavilles album Catching Rays on Giant
 "Heaven on Earth", en sang fra 2018 af Stars Go Dim
 "H.O.E. (Heaven on Earth)",  en sang fra 2020 Yo Gotti album Untrapped

Litteratur 
 Heaven on Earth: Dispatches From America's Spiritual Frontier, en bog af Michael D'Antonio fra 2006
 Heaven on Earth: The Varieties of the Millennial Experience, en bog af Richard Landes fra 2011
 Heaven on Earth: A Journey Through Shari'a Law, en bog af Sadakat Kadri fra 2012
 Project Heaven on Earth: The 3 simple questions that will help you change the world ... easily, en bog af Martin Rutte fra 2018

Andet 
 Maharishi Heaven on Earth Development, ejendomsselskab grundlagt i 1988
Poliesportiu Pla de L'Arc

Poliesportiu Pla de L'Arc er en indendørs sportsarena i Llíria, Valencia-regionen, med plads til ca. 4.200 tilskuere til håndboldkampe. Arenaen er hjemmebane for det spanske basketballholdet CEB Llíria og benyttes også til andre idrætsaktiviteter som badminton, håndbold og volleyball.

Arenaen vil blive benyttet til VM i kvindehåndbold 2021, hvor to grupper fra den indledende runde ved mesterskabet spilles i arenaen.

Referencer

Eksterne henvisninger 
 
 Pabellón Pla de l'Arc hos Llíria's rådhus

Idrætsanlæg i Spanien
Multiarenaer
Valencia
Pabellón Ciutat de Castelló

Pabellón Ciutat de Castelló er en indendørs sportsarena i Castellón de la Plana, Valencia-regionen, med plads til ca. 4.200 tilskuere til håndboldkampe. Arenaen er hjemmebane for det spanske basketballholdet AB Castelló og futsalholdet CFS Bisontes Castellón. Det bliver også benyttet til andre idrætsaktiviteter som badminton, håndbold og volleyball.

Arenaen vil blive benyttet ved VM i kvindehåndbold 2021, med kampe fra to grupper i den indledende runde og én mellemrundegruppe.

Referencer

Eksterne henvisninger 
 

Etableret i 1993
Idrætsanlæg i Spanien
Multiarenaer
Valencia
Monique Tijsterman

Monique Queis-Tijsterman (født 10. marts 1969) er en kvindelig hollandsk håndboltræner og tidligere håndboldspiller. Hun var midlertidig landstræner for Hollands kvindehåndboldlandshold, fra september 2021 til og med VM i Spanien samme år. Hun anses for at være en af de mest betydningsfulde personer i hollandsk håndbold, gennem tiden.

Trænerkarriere 
Hun har tidligere beskæftiget sig med det hollandske ungdomslandshold i en årrække, hvor hendes hidtil største resultat var en sølvmedalje ved U/19-EM på hjemmebane i 2011. Som ungdomslandstræner var hun i 00'erne og starten af 10'erne, med til at danne og skabe nogle af tidens største hollandske håndboldspillere som Estavana Polman, Lois Abbingh, Tess Wester, Laura van der Heijden og mange andre. Hun stoppede på u-landsholdet i 2013. Hun vendte dog tilbage som ungdomslandstræner igen i 2018 og frem til 2019. U/19-EM i Ungarn 2019, hvor hun igen formåede at kvalificerer holdet til EM-finalen. De vandt dog sølv. Tijsterman har dermed været den eneste ungdomslandstræner, for det hollandske U/19-landshold, der har formået at vinde medaljer. Hun stoppede i september 2019, i rollen som u-landstræner, for i stedet at blive teknisk direktør for Hollands håndboldforbund. Hun har derudover også været leder af det hollandske håndboldakademi HandbalAcademie, fra 2006 til 2014.

Hun blev i september 2021 ansat som midlertidig landstræner for det hollandske A-landshold frem mod VM i kvindehåndbold 2021 i Spanien, efter forbundet fyrede franske Emmanuel Mayonnade.

Udover sin karriere omkring de hollandske landshold, har Tijstermann også været cheftræner for herreholdet Limburg Lions, fra 2014 til 2016. Med klubben lykkedes det hende at vinde De Tripel; altså den hollandske liga, BENE-League og den hollandske pokalturnering i sæsonen 2014-15. Hun var dermed også den første kvindelige cheftræner, for et herrehåndboldhold, til at vinde en national håndboldliga og pokalturnering på det niveau.

Hun var også cheftræner for det kvindelige tophold SV Dalfsen, i to sæsoner fra 2017 til 2019.

Referencer

Eksterne henvisninger 
 

Håndboldtrænere fra Holland
Sportsfolk fra Nederlandene
Håndboldspillere fra Nederlandene
Amyntaio

Amyntaio ( , bulgarsk / makedonsk: Суровичево, Сорович), kendt før 1928 som Sorovich (), er en by og kommune i den regionale enhed Florina i periferien Vestmakedonien i Grækenland. Befolkningen i selve Amyntaio er 4.306, mens befolkningen i hele kommunen er 16.973 (2011). Byen er opkaldt efter den gamle konge af Makedonien og bedstefar til Alexander den Store, Amyntas 3.

Arkæologiske udgravninger 
Den 4. marts 2007 fandt man i to vigtige udgravninger omkring fire søer, en neolitisk og en jernalderboplads fra en ukendt civilisation der varede fra 6000 f.Kr. til 60 f.Kr. i Amyntaio-distriktet i Florina.

Et 7.300 år gammelt hjem med trægulv, rester af madforsyninger og brombærfrø er blandt fundene i en neolitisk bosættelse nær søerne Vegoritida, Petres, Heimatitida og Zazari. Beklædningsgenstande, damemode og begravelsesskikke i det nordlige Eordaia for 3.000 år siden kommer frem i lyset blandt de hundredvis af begravelsesoffer i en glemt nekropolis, der stammer fra jernalderen i det vestlige Makedonien.

Mere end 100 år efter udgravningen ved Agios Panteleimonas i Amyntaio i Florina-præfekturet – kendt i bibliografien som Pateli Necropolis – af det russiske arkæologiske institut i Istanbul, har en systematisk undersøgelse af 12 grave af det 17. Antiquities Ephorate fundet i alt 358 grave fra mellem 950 f.Kr. og 550 f.Kr. Selvom den første opdagelse i 1898 af 376 grave gav mange fund, har Istanbul Museum fundet flere hundrede grave i nekropolisen mellem søerne Heimatitida og Petres.

I sommeren 2017 blev resterne af en bemærkelsesværdig romersk villa opdaget.

Kommune 

Kommunen Amyntaio blev dannet ved kommunalreformen i 2011 ved sammenlægning af følgende 6 tidligere kommuner, der blev til kommunale enheder: 

 Aetos
 Amyntaio
 Filotas
 Lechovo
 Nymfaio
 Variko

Kommunen har et areal på 589.4 km 2, den kommunale enhed 249.9 km2.

Kilder og henvisninger 

 Amyntaio kommunes officielle hjemmeside (på græsk).

Vestmakedonien
Kazan-katedralen

Kazan-katedralen kan henvise til:

 Kazan-katedralen (Moskva), en katedral på den Røde Plads i Moskva
 Kazan-katedralen (Sankt Petersborg), en katedral i Sankt Petersborg
Natrium Chlorid

Natrium Chlorid er en roman skrevet af Jussi Adler-Olsen. Det er den niende bog i serien om Afdeling Q. Bogen blev udgivet på forlaget Politikens Forlag 4. november 2021 som efterfølger til Offer 2117.

Noter 

Bøger af Jussi Adler-Olsen

Litteratur i 2021
Krimier
Dansksprogede bøger